Miloš Forman

**Miloš Forman** (18. veljače 1932. - 13. travnja 2018.), glumac, scenarist, profesor i filmski redatelj, dvostruki dobitnik Oscara.

Forman je rođen u Čáslavu, u Čehoslovačkoj (danas Češka) u obitelji oca Židova i majke protestantkinje. Kao malo dijete ostao je siroče kad su njegovi roditelji umrli u njemačkom koncentracijskom logoru u Auschwitzu.; njegov otac je zatvoren jer je bio član čehoslovačkog Pokreta otpora, majka jer je nezakonito trgovala namirnicama.

Nakon rata, Forman je pohađao javnu školu King George College u Poděbradyju gdje su mu kolege bili Václav Havel i braća Mašin. Poslije je studirao scenarij na akademiji primijenjenih umjetnosti u Pragu. Režirao je nekoliko čeških komedija u Čehoslovačkoj. Međutim, 1968., kad su SSSR i njegovi saveznici iz Varšavskog ugovora izvršili invaziju kako bi prekinuli Praško proljeće, on je bio u Parizu gdje je pregovarao o produkciji njegova prvog američkog filma.

Češki studio za kojeg je radio ga je otpustio, tvrdeći da je ilegalno napustio zemlju. Preselio se u New York, gdje je poslije postao profesor filma na sveučilištu Columbia i dopredsjednik katedre za film, uz Františeka Daniela. Jedan od njegovih štićenika bio je budući redatelj James Mangold, kojeg je Forman savjetovao o pisanju scenarija.

Usprkos početnim poteškoćama, počeo je režirati u svojoj novoj zemlji te postigao uspjeh 1975. s adaptacijom romana Kena Keseyja, *[[One Flew Over the Cuckoo's Nest (film)|Let iznad kukavičjeg gnijezda]]*, koja je osvojila pet Oscara uključujući onaj za režiju. 1977. je postao naturalizirani državljanin Sjedinjenih Država. Drugi veliki uspjesi bili su *[[Amadeus (film)|Amadeus]]*, koji je osvojio osam Oscara, i *[[The People vs. Larry Flynt|Narod protiv Larryja Flynta]]* za kojeg je primio nominaciju za najbolju režiju.

1997. je primio Kristalni globus za izvanredni umjetnički doprinos svjetskoj kinematografiji na međunarodnom filmskom festivalu u Karlovy Varyma.

Forman je nastupio s Edwardom Nortonom u njegovom redateljskom debiju *Vjeruj u ljubav* (2000.) kao mudri prijatelj Nortonovu mladom, zbunjenom svećeniku.

Formanova dva sina Petr Forman i Matěj Forman su također filmski i kazališni glumci.

Asteroid 11333 Forman nazvan je po Milošu Formanu.

## Filmografija

* *[[Audicija (1963)|Audicija]]* (1963.)
* *[[Crni Petar (1964)|Crni Petar]]* (1964.)
* *[[Ljubavi jedne plavuše]]* (1965.)
* *[[Gori, moja gospođice!]]* (1967.)
* *[[Svlačenje (1971)|Svlačenje]]* (1971.)
* *[[One Flew Over the Cuckoo's Nest (film)|Let iznad kukavičjeg gnijezda]]* (1975.)
* *[[Kosa (1979)|Kosa]]* (1979.)
* *[[Ragtime (1981)|Ragtime]]* (1981.)
* *[[Amadeus (film)|Amadeus]]* (1984.)
* *[[Valmont (1989)|Valmont]]* (1989.)
* *[[The People vs. Larry Flynt|Narod protiv Larryja Flynta]]* (1996.)
* *[[Čovjek na Mjesecu (1999)|Čovjek na Mjesecu]]* (1999.)
* *[[Goyini duhovi]]* (2006.)

## Reference

## Literatura

* Stefanie Weinsheimer: [Artikel] *Milos Forman*. In: Thomas Koebner (Hrsg.): *Filmregisseure. Biographien, Werkbeschreibungen, Filmographien.* 3., aktualisierte und erweiterte Auflage. Reclam, Stuttgart 2008 [1. Aufl. 1999], , S. 255–259 [mit Literaturhinweisen].
* DOUPOVCOVÁ, Zuzana. Ženské postavy ve filmech Miloše Formana. Brno, 2009 [cit. 2015-05-13]. Bakalářská práce. Masarykova univerzita, Filozofická fakulta. Vedoucí práce Václav Březina. Dostupné online.
* Miloš Forman a Jan Novák: Co já vím? aneb Co mám dělat, když je to pravda? Autobiografie Miloše Formana. Praha : Bookman, 2007. 469 s. .
* HAVLÍNOVÁ, Zdena. Realismus a autenticita filmu Lásky jedné plavovlásky: Neoformalistická analýza. Brno, 2014 [cit. 2015-05-13]. Diplomová práce. Masarykova univerzita, Filozofická fakulta. Vedoucí práce Jan Špaček. Dostupné online.
* HAVLÍNOVÁ, Zdena. Aplikace tří metodologických teorií na film Lásky jedné plavovlásky. Brno, 2012 [cit. 2015-05-13]. Diplomová práce. Masarykova univerzita, Filozofická fakulta. Vedoucí práce Jan Špaček. Dostupné online.
* STUDENÁ, Ivana. Česká filmová tvorba Miloše Formana. Brno, 2006 [cit. 2015-05-13]. Bakalářská práce. Masarykova univerzita, Filozofická fakulta. Vedoucí práce Markéta Dvořáčková. Dostupné online.
* TOMEŠ, Josef, a kol. Český biografický slovník XX. století : I. díl : A–J. Praha ; Litomyšl : Paseka ; Petr Meissner, 1999. 634 s. . S. 330.

## Vanjske veze

* 
* Miloš Forman, BBC News of March 2001
* Interview with Milos Forman: Defender of the Artist and the Common Man 
* Courtney Love interviews Milos Forman 
* Miloš Forman  profile
* Miloš Forman 
* Die besten Regisseure aller Zeiten: Miloš Forman